stanford-oval/wikipedia huggingface dataset:
אחד באפריל (סרט)
צוות השחקנים

| שם השחקן/ית | שם הדמות | הערות |
| --- | --- | --- |
| ציפי שביט | ציפי |  |
| ספי ריבלין | פיצי |  |
| נפתלי אלטר | סבא |  |
| דין זילברמן | דוד | ילד |
| שולה חן | אמא של דוד |  |
|  נטשה בראונשטיין | נטשה | ילדה |
| מנחם זילברמן | שר הצחוק |  |
| יגאל שילון | שר הדיאטה |  |
| רולנדה שגרן | שרת הבריאות |  |
| גני תמיר | שרת העיתונות |  |
| ישראל רבינוביץ | שר בלי טריק |  |
| דני שגב | שר הביטחון |  |
| שרית ברוך סרי |  | קריינית |
רודף העפיפונים (סרט)

| --- | --- |

כרזת הסרט
 מבוסס על:  ספרו של חאלד חוסייני
 בימוי:  מארק פורסטר
 הופק בידי:  וולטר פארקס סם מנדס סידני קימל
 תסריט:  דייוויד בניוף
 עריכה:  מאתיו צ'אז
 שחקנים ראשיים:  חאליד עבדאללה זכרייה אברהימי אחד קאן מחמיזדה אמיון ערשדי
 מוזיקה:  אלברטו איגלסיאס
 צילום:  רוברטו סשאפר
 מדינה:  ארצות הברית ארצות הברית
 חברת הפקה:  Sidney Kimmel Participant Media Paramount Vantage
 חברה מפיצה:  דרימוורקס
 שיטת הפצה:  וידאו על פי דרישה 
 הקרנת בכורה:  ארצות הברית 14 בדצמבר 2007
 משך הקרנה:  128 דקות
 שפת הסרט:  אנגלית פרסית רוסית
 סוגה:  סרט דרמה, סרט מבוסס יצירה ספרותית 
 מקום התרחשות:  אפגניסטן 
 תקופת התרחשות:  שנות ה-80 של המאה ה-20 
 תקציב:  $20,000,000
 הכנסות:  $73,276,047
 הכנסות באתר מוג'ו:   kiterunner
 פרסים:  פרס סטלייט לפסקול המקורי הטוב ביותר (אלברטו איגלסיאס)  מועצת ביקורת הקולנוע האמריקנית: עשרת הסרטים הטובים ביותר 
 www.kiterunnermovie.com
 דף הסרט ב־IMDb
 
רודף העפיפונים (במקור: The Kite Runner) הוא סרט קולנוע אמריקאי מז'אנר דרמה שיצא אל מסכי הקולנוע בשנת 2007 ומבוסס על רומן הנקרא "רודף העפיפונים" שם שכתב חאלד חוסייני.
הסרט שבויים על ידי מארק פורסטר מספר את סיפורו של אמיר, ילד אפגני המתגורר בקאבול ומערכת היחסים שלו עם חסן, בנו של המשרת של אביו ואחיו למחצה, אותו הוא נוטש אחרי אירוע אלים ומתייסר על כך שנים רבות. הסיפור מתרחש על רקע מאורעות מסעירים, מנפילת המלוכה באפגניסטן באמצעות הפלישה הסובייטית, העזיבה ההמונית של פליטים אפגניים לפקיסטן וארצות הברית, ואת החיים תחת משטר הטליבאן ונע בין תקופת ילדותו של אמיר באפגניסטן לחייו הבוגרים בארצות הברית.
תקציר העלילה

הסרט נפתח בשנת 2000 כשסופר אפגני אמריקאי, אמיר קאדירי (בגילומו של חאליד עבדאללה) ורעייתו מביטים בילדים המעיפים עפיפונים. כשהם חוזרים הביתה מחכה לאמיר חבילה עם הרומן החדש שלו והזוג מתייחס לספר כאל "התינוק" שלהם, פרט המרמז על חוסר היכולת של השניים להביא ילד משלהם. עולמם משתנה כשאמיר מקבל שיחת טלפון לא צפויה מידיד ותיק של אביו, רחים חאן, שחי בפקיסטן.
הסרט חוזר אחורה לסוף שנות ה-70 כשאמיר וחברו הטוב ביותר, חסן, בנו של המשרת מעיפים עפיפונים בתחרות ילדים. השניים מסתבכים עם עסאף, ביריון השכונה, וחסן מגן בגופו על אמיר. מאוחר יותר חוזרים בריוני השכונה לנקום ואונסים את חסן. אמיר, שנמצא במקום רואה את המתרחש אך מעדיף לברוח מהמקום. הוא מתייסר על הבריחה ועל אי מתן עזרה לחברו הטוב, מתעלם ממנו ובסופו של דבר מבקש מאביו לפטר את משרתו ובנו הגרים איתם. האב מסרב ואמיר מביים גנבה של חסן כדי לגרום לאביו להיפטר מהשניים.
ושוב בשנת 2000: רחים חאן משכנע את אמיר לבקרו בפקיסטן בטענה שהוא חולה. מאוחר יותר מבין אמיר כי לא זו הסיבה היחידה לבקשתו של רחים ומציג לו מכתב שכתב חסן ובו הוא מספר לו כי הוא בעצם אחיו למחצה. רחים מספר לאמיר כי חסן הוצא להורג על ידי הטליבן, אך בנו מוחזק בבית יתומים באפגניסטן. אמיר יוצא למסע מסוכן בעיר הולדתו כדי לאתר את אחיינו ולהביאו לארצות הברית.
צוות השחקנים

| שם השחקן/ית | שם הדמות | הערות |
| --- | --- | --- |
| חאליד עבדאללה | אמיר קאדירי |  |
| זכרייה אברהימי | אמיר קאדירי | בצעירותו |
| אחד קאן מחמיזדה | חסן הצעיר |  |
| אמיון ערשדי | באבא | אביו של אמיר |
| שון טוב | רחים חאן |  |
הפקה

למרות שרוב הסרט מתרחש באפגניסטן, חלקים אלה צולמו בעיקר בעיר קאשגאר שבסין, בשל הסכנות הרבות של צילומים באפגניסטן באותה התקופה. רוב הדיאלוגים בסרט הם בשפה הדארית (השפה הרשמית השנייה באפגניסטן), והיתר באנגלית. הילדים המשחקים בסרט דוברים דארי, אולם כמה מהשחקנים הבוגרים למדו את השפה לצורך הצילומים.
הסרט היה אמור להשתחרר ב-2 בנובמבר 2007, אך עם זאת לאחר דאגה לשלומם של השחקנים הצעירים בשל החשש מפעולות תגמול אלימות לאור סצנות בעלות אופי מיני אלים בהן מופיעים, תאריך השקתו נדחה בשישה שבועות ויצא רק ב-14 בדצמבר 2007.
פרסים ומועמדויות

המלחין אלברטו איגלסיאס היה מועמד לפרס האוסקר בקטגוריית המוזיקה המקורית
אילסיאס היה מועמד, יחד עם הסרט, גם לפרס גלובוס הזהב אולם בסופו של דבר נותר ללא פרסים.
ביקורות

הסרט זכה לביקורות חיוביות בסך הכל הן בקופות והן מבחינת המבקרים. באתר ריכוז הביקורות Rotten Tomatoes קיבל ציון של 65% מתוך 171 ביקורות.
בשבוע הראשון להקרנתו גרף הסרט רק $1,604,411 בארצות הברית אך בהמשך הוסיף $15,800,078 נוספים. בהקרנתו ברחבי העולם הצליח הסרט קצת יותר כשגרף $57,475,969 שהיוו כ-80% מהכנסותיו הכלליות. בסך הכל רשם הסרט הכנסות של $73,276,047.
הערות שוליים

↑  "Where to Shoot an Epic About Afghanistan? China, Where Else?" (באנגלית). New York Times. 31 בדצמבר 2006. נבדק ב-2007-02-15. {{cite news}}:  (עזרה)
↑  DAVID M. HALBFINGER, ‘The Kite Runner’ Is Delayed to Protect Child Stars, New York Times, ‏4 באוקטובר 2007
↑  המועמדים לאוסקר לשנת 2007
↑  מועמדות הסרט לפרסי גלובוס הזהב
↑  "The kite runner ‎", באתר ביקורות הסרטים Rotten Tomatoes (באנגלית)
↑  הכנסות רודף העפיפונים
| --- | --- |
בקרת זהויות :  GND: 7672581-9  LCCN: no2008037869  VIAF: 189384148   WorldCat (עם VIAF): 189384148
שכנוע ידידותי

| --- | --- |

כרזת הסרט
 מבוסס על:  רומן של ג'סמין ווסט
 בימוי:  ויליאם ויילר 
 הופק בידי:  ויליאם ויילר
 תסריט:  מייקל וילסון
 עריכה:  רוברט סווינק
 שחקנים ראשיים:  גרי קופר דורותי מקגוויר אנתוני פרקינס
 מוזיקה:  דימיטרי טיומקין 
 צילום:  אלסוורת' פרדריקס 
 מדינה:  ארצות הברית 
 חברת הפקה:  Monogram Pictures 
 חברה מפיצה:  מטרו גולדווין מאייר Allied Artists (USA)
 שיטת הפצה:  וידאו על פי דרישה 
 הקרנת בכורה:  25 בנובמבר 1956
 משך הקרנה:  137 דק' 
 שפת הסרט:  אנגלית 
 סוגה:  סרט דרמה, סרט המבוסס על יצירה ספרותית, סרט מלחמה 
 מקום התרחשות:  אינדיאנה 
 תקציב:  3,000,000 דולר
 הכנסות:  8,000,000 דולר
 פרסים:  פרס דקל הזהב  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
שכנוע ידידותי (באנגלית: Friendly Persuasion) הוא סרט קולנוע אמריקאי משנת 1956 בהפקתו ובימויו של ויליאם ויילר, עם גרי קופר, דורותי מקגוויר ואנתוני פרקינס בתפקידים הראשיים.
התסריט של מייקל וילסון מבוסס חלקית על הרומן "שכנוע ידידתי" של ג'סמין וסט (אנ') משנת 1945. שמו של וילסון הושמט מרשימת הקרדיטים היות שנכלל בהרשימה השחורה של הוליווד בתקופת המקארתיזם. שמו הוחזר ב-1996.
שיר הנושא "Thee i Love" (הקוויקרים משמשים במילה thee במקום you) המושר בפי פט בון הפך ללהיט עם ביצועים נוספים של ארתה פרנקלין, קליאו ליין, ג'וני מאטיס, בינג קרוסבי, ארבעת האסים ועוד.
הסרט מספר על משפחת קווייקרים בתקופת מלחמת האזרחים האמריקאית המתמודדת עם עקרונות של אי-אלימות, והצורך להצטרף למלחמה כיתר האזרחים כדי להגן על עצמם ורכושם.
תקציר העלילה

העלילה מתרחשת בשנת 1862 בדרום אינדיאנה אצל משפחת בירדוול המשתייכת לקהילת הקווייקרים באזור. אב המשפחה הוא ג'ס בירדוול (גרי קופר) המנהל חווה חקלאית ומשתלה ביחד עם אשתו אלייזה (דורותי מקגוויר) וילדיהם ג'וש (אנתוני פרקינס), מאטי (פיליס לאב) וג'ס הקטן (ריצ'רד אייר). בחווה עובד גם אנוך (ג'ואל פלואלן) שהוא עבד משוחרר שברח מהדרום שם נמצאת עדיין משפחתו.
הם נבדלים במנהגים ולבוש משכניהם המתודיסטים, בכנסיות שלהם אין מוזיקה וזמירות אלא כל פעם מישהו קם ונושא דברים. אלייזה מחמירה יותר מבעלה וכאשר הוא מתפתה להכניס לביתם עוגב, היא עוברת לישון במתבן עד שהרוחות נרגעו והעוגב מאופסן בעלית הגג.
סאם ג'ורדן (רוברט מידלטון) הוא שכנם של הבירדוולים והוא נוהג לבצע תחרות מרוץ עגלות עם משפחת בירדוול ותמיד מנצח. ג'ס מחליט להחליף את הסוס בסוסה של האלמנה הדספת' (מרג'ורי מיין) שלה שלוש בנות המתחננות לג'וש שיתחתן אתן.
גארד ג'ורדן (פיטר מארק ריצ'מן) בנו של סאם הוא קצין בצבא האיחוד. הוא מאוהב במאטי (פיליס לאב) ומנסה לשכנע את משפחתה בחשיבות הגיוס להגנה על חייהם ורכושם. מייג'ור הארוויי (תאודור ניוטון) מצבא האיחוד מגיע לאספה של הקוויקרים ומנסה לשכנע אותם באפן ידידותי על הצורך בגיוס נגד צבא הקונפדרציה אבל זה לא משכנע אותם בגלל התנגדותם לאלימות.
יחידות של צבא הקונפדרציה מתקרבות לאזור ובדרכן הן משמידות ושורפות חוות רבות. לבסוף משתכנע ג'וש להצטרף לצבא כאזרח עם רובהו כדי ליצור קו הגנה על גדת הנהר. הדרומיים תוקפים בכוח גדול ונהדפים. ג'וש וסאם גארדן נפצעים. כשסוסו של ג'וש חוזר לבד, ממהר ג'ס לעלות עליו עם רובה כדי למצוא את בנו. הוא נתקל בסאם הפצוע הגוסס בין ידיו ונורה בידי חייל דרומי. כאשר החייל מתקרב אליו לבצע וידוא הריגה, מסתער עליו ג'ס, מכניע אותו ועומד לירות בו אך בגלל אמונתו הוא משחרר אותו.
בינתיים מגיעים חיילים דומים רעבים לחווה ואלייזה מקבלת אותם יפה, מאכילה אותם ומספקת להם ציוד כדי שלא ישרפו את החווה והם מסתלקים בהבעת תודה.
ג'ס מוצא את ג'וש פצוע ומביא אותו הביתה לטיפול והמשפחה מתאחדת שוב.
צוות השחקנים

| שם השחקן/ית | שם הדמות | הערות |
| --- | --- | --- |
| גרי קופר | ג'ס בירדוול |  |
| דורותי מקגוויר | אלייזה בירדוול |  |
| אנתוני פרקינס | ג'וש בירדוול |  |
| פיטר מארק ריצ'מן | גארד ג'ורדן |  |
| פיליס לאב | מאטי בירדוול |  |
| ריצ'רד אייר | ג'ס בירדוול הקטן |  |
| רוברט מידלטון | סאם ג'ורדן |  |
| מרג'רי מיין | האלמנה הדספס |  |
| ג'ואל פלואלן | אנוך | עבד משוחרר |
| תאודור ניוטון | מייג'ור הארווי |  |
פרסים > מוועמדות לשישה פרסי אוסקר

פרס אוסקר לסרט הטוב ביותר - ויליאם ויילר
פרס אוסקר לבימוי הטוב ביותר - ויליאם ויילר
פרס אוסקר לשחקן המשנה הטוב ביותר - אנתוני פרקינס
פרס אוסקר לתסריט המעובד הטוב ביותר - מייקל וילסון
פרס אוסקר לשיר המקורי הטוב ביותר - דימיטרי טיומקין ופול פרנסיס ובסטר
פרס אוסקר למיקס הסאונד הטוב ביותר - גורדון גלנן וגורדון סוייר
פרס דקל הזהב - ויליאם ויילר
אנתוני פרקינס זכה בפרס גלובוס הזהב לשחקן חדש ומבטיח
גרי קופר היה מועמד לפרס גלובוס הזהב לשחקן הטוב ביותר - סרט דרמה. דורותי מקגוויר הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.
קולד מאונטן (סרט)

| --- | --- |

 מבוסס על:  קולד מאונטן מאת צ'ארלס פרייזר
 בימוי:  אנתוני מינגלה 
 הופק בידי:  סידני פולאק
 תסריט:  אנתוני מינגלה
 עריכה:  וולטר מרץ' 
 שחקנים ראשיים:  ג'וד לאו ניקול קידמן רנה זלווגר
 מוזיקה:  גבריאל יארד 
 צילום:  ג'ון סיל 
 מדינה:  ארצות הברית בריטניה רומניה איטליה
 חברת הפקה:  אולפני מיראז' 
 חברה מפיצה:  מירמקס
 שיטת הפצה:  וידאו על פי דרישה 
 הקרנת בכורה:  25 בדצמבר 2003
 משך הקרנה:  150 דק' 
 שפת הסרט:  אנגלית 
 סוגה:  סרט מלחמה, סרט דרמה, סרט רומנטי, סרט מבוסס יצירה ספרותית 
 מקום התרחשות:  קרוליינה הצפונית 
 תקציב:  79 מיליון דולר
 הכנסות:  $173,013,509
 הכנסות באתר מוג'ו:   coldmountain
 פרסים:  פרס אוסקר לשחקנית המשנה הטובה ביותר (רנה זלווגר)  מועצת ביקורת הקולנוע האמריקנית: עשרת הסרטים הטובים ביותר 
 אתר רשמי
 דף הסרט ב־IMDb
 
קולד מאונטן (באנגלית: Cold Mountain) הוא סרט קולנוע אמריקאי משנת 2003 המבוסס על רומן באותו שם של הסופר האמריקאי צ'ארלס פרייזר. הסרט בוים בידי אנתוני מינגלה. בתפקידים הראשיים בסרט מופיעים ג'וד לאו, ניקול קידמן ורנה זלווגר, ובתפקידי המשנה ברנדן גליסון, דונלד סאת'רלנד, נטלי פורטמן, ג'ובאני ריביסי ופיליפ סימור הופמן.
הסרט מגולל את סיפורו של חייל פצוע, עריק מצבא הקונפדרציה, בתקופה של סיום מלחמת האזרחים האמריקנית בדרכו לשוב אל אהובתו.
'קולד מאונטן' זכה לביקורות חיוביות ולמספר פרסים חשובים. הסרט היה מועמד לשבעה פרסי אוסקר, רנה זלווגר זכתה בפרס אוסקר על תפקיד משנה. ג'וד לאו היה מועמד בקטגוריית השחקן הטוב ביותר, כמו כן הסרט היה מועמד על הצילום, העריכה, והפסקול. אלביס קוסטלו וסטינג היו מועמדים לפרס על שיריהם בסרט.
צוות השחקנים

ג'וד לאו – ו. פ. אינמאן, חייל שעורק מצבא הקונפדרציה וחוזר אל אהובתו אדה
ניקול קידמן – אדה מונרו, אשה צעירה החיה ב'קולד מאונטן', מושא אהבתו של אינמאן
רנה זלווגר – רובי ת'יוז, אשה צעירה העוזרת לאדה לנהל את החווה, אביה נחשב למת
איילין אטקינס – מאדי, רועה זקנה המטפלת באינמאן עד להחלמתו
קתי בייקר – סאלי סוואנגר, אישה מבוגרת שגרה ב'קולד מאונטן', חברתה של אדה
ג'יימס גאמון – אסקו סוואנגר, בעלה של סאלי וגם הוא חבר של אדה
ברנדן גליסון – סטוברוד ת'יוז, אביה של רובי, מזייף את מותו בזמן המלחמה
פיליפ סימור הופמן – הכומר ויזי, מטיף מושחת המתיידד עם אינמאן
צ'ארלי האנם – בוסי, אחד מאנשיו של טיג במשמר העורף
קיליאן מרפי – בארדולף, חייל יאנקי המגיע לביתה של שרה
נטלי פורטמן – שרה, אלמנה צעירה החיה עם ילדה התינוק
ג'ובאני ריביסי – ג'וניור, חוטב עצים שנותן מקלט לאינמאן וויזי ואחר כך בוגד בהם ומסגיר אותם לאנשי משמר העורף
דונלד סאת'רלנד – הכומר מונרו, אביה של אדה
איתן סופלי – פאנגל, שותפו למסע של סטובורד
ג'יי טבארי – סווימר, חברו הטוב של אינמאן חייל בצבא הקונפדרציה
ג'ק וייט – ג'ורג'יה, עריק מצבא הקונפדרציה, אהוב לבה של רובי
ריי וינסטון – טיג, המנהיג הסאדיסט של משמר העורף
לוקאס בלאק – אוקלי, נער מקולד מאונטן שנהרג בקרב
אמילי דשנל – גברת מורגן, מתנדבת בבית החולים שם
ג'נה מאלון – נערה המעבירה את אינמן וויזי במעבורת ונהרגת במארב
אלכס האסל – אודרלי
מלורה וולטרס – ליילה, אשתו של ג'וניור המנסה לפתות את אינמאן
טארין מנינג – שילה, אחת מאחיותיה של ליילה המפתה את ויזי
פרסים

הסרט היה מועמד ליותר משבעים פרסים, בהם שבעה פרסי אוסקר. רנה זלווגר זכתה בפרס אוסקר לשחקנית המשנה הטובה ביותר על תפקידה בסרט.
הסרט היה מועמד לפרסים הבאים:
השחקן הטוב ביותר (ג'וד לאו)
הצילום הטוב ביותר (ג'ון סיאל)
העריכה הטובה ביותר (וולטר מרץ')
הפסקול המקורי (גבריאל יארד)
שיר מקורי (טי בון ברנט ואלביס קוסטלו עבור השיר "The Scarlet Tide")
שיר מקורי (סטינג עבור השיר "You Will Be My Ain True Love")
הפקה

מקום ההתרחשות של הסרט הוא ביער הלאומי פסגה שבמחוז הייווד בקרוליינה הצפונית. רוב הסרט צולם ברומניה וחלק מהסצנות צולמו בווירג'יניה, קרוליינה הדרומית וקרוליינה הצפונית. הסרט הוא אחד ממספר גדל והולך של הפקות הוליוודיות שנעשו במזרח אירופה בגלל העלות הנמוכה של ההפקה באזור זה. במיוחד עבור סרט זה טרנסילבניה התאימה יותר לצילומים, כי החיים המודרניים טבעו את חותמם פחות מאשר באזור האפלצ'ים שבארצות הברית (פחות קווי חשמל, עמודי חשמל, כבישים וכן הלאה).
הפקה > אתרי צילומים

הרי הקרפטים, רומניה
קרטר'ס גרוב, חווה בויליאמסבורג שבוירג'יניה
צ'ארלסטון, קרוליינה הדרומית
קולג' צ'ארלסטון בעיר צ'ארלסטון, קרוליינה הדרומית
קרוליינה הצפונית
פוטיגרפו (Potigrafu), רומניה
ריצ'מונד, וירג'יניה
קרוליינה הדרומית
הפקה > עריכה

הסרט מהווה נקודת מפנה טכנולוגית בעריכה קולנועית. וולטר מרץ' השתמש לעריכה בתוכנה זולה יחסית Final Cut Pro של חברת אפל ומחשב מסוג G4s. עד אז נהגו להשתמש בסרטים עתירי תקציב במערכות עריכה יקרות של חברת "אביד". ב-2005 תועדה עבודת העריכה בספר "Behind the Seen: How Walter Murch Edited Cold Mountain Using Apple's Final Cut Pro and What This Means for Cinema".
הערות שוליים

↑  "Cold Mountain (2003)". Box Office Mojo. IMDb. Retrieved 2010-10-18.
↑  Joe Cellini. "Walter Murch: An Interview with the Editor of 'Cold Mountain'". Apple.com.
| --- | --- |
בקרת זהויות :  LCCN: n2003029781  SUDOC: 142564524  VIAF: 176340251   WorldCat (עם VIAF): 176340251
ג'וליאן לואיס ג'ונס

| --- | --- |
אין תמונה חופשית
 לידה:  27 באוגוסט 1968 (בן 56) בנגור, הממלכה המאוחדת 
 מדינה:  הממלכה המאוחדת 
 מקום לימודים:  Ysgol Syr Thomas Jones  הקולג' הוולשי המלכותי למוזיקה ודרמה 
 פרופיל ב-IMDb
 
ג'וליאן לואיס ג'ונס (באנגלית:Julian Lewis Jones נולד ב-21 באוגוסט 1968) הוא שחקן וולשי.
ביוגרפיה

במקור מאנגלסי,  אך מתגורר בנאנטגרדיג. הוא למד בקולג' הוולשי המלכותי למוזיקה ודרמה.  ג'ונס דובר וולשית שוטפת.
קריירה

ג'ונס הופיע בהפקות שונות בערוץ S4C בשפה הוולשית. בין היתר הגיש את תוכנית הדיג הפופולרית "Sgota" .
בשנת 2009, הוא כיכב בסרט הדרמה של קלינט איסטווד, אינוויקטוס, בתפקיד ראש צוות שומרי הראש של נלסון מנדלה.
בשנת 2010, הוא הופיע בסדרת הטלוויזיה שושלת טיודור  בתור מר רופר (שומר הפארק) בעונה הרביעית בפרק הראשון. באותה שנה הוא הופיע בסדרת הטלוויזיה הבריטית ספוקס בתור המרגל הרוסי ויקטור ברנשיק בעונה התשיעית בפרק השלישי. מ-2012 ואילך הופיע בסדרת הדרמה-קומדיה Sky One "סטלה" בתור קארל מוריס, ובשנת 2012 בפרק של סדרת הדרמה-קומדיה של ערוץ "BBC Two", "שגרירים" .
ג'ונס גילם את אטלן, מלך אטלנטיס, בסרט גיבורי העל ליגת הצדק בשנת 2017    ובגרסת הבמאי ליגת הצדק: גרסת סניידר בשנת 2021.
בשנת 2022 הופיע בפרק הראשון בסדרת הטלוויזיה בית הדרקון בתפקיד לורד קץ-סופה וראש בית באראתיאון בתחילת שלטונו של המלך וייסריז הראשון. דודה של הנסיכה ראיניז טארגאריין מצד אמה.
חיים אישיים

ג'ונס הוא תומך בעצמאות וולס, והצטרף לארגון הא- פוליטי התומך בעצמאות וולס "YesCymru" ביוני 2020.
פילמוגרפיה > קולנוע

| שנה | שם הסרט | דמות | הערות |
| --- | --- | --- | --- |
| 1999 | Solomon & Gaenor | ויין |  |
| 2001 | Arthur's Dyke |  |  |
| 2003 | אני אהיה שם | פרמדיק |  |
| 2008 | הג'וב הבריטי | סנואו |  |
| 2009 | אינוויקטוס | אטיין פיידר |  |
| 2011 | הנשר | קסיוס |  |
| 2012 | כוננות עם שחר | חייל במשמר בלקווטר |  |
| 2016 | The Head Hunter | ביל |  |
| 2017 | ליגת הצדק | המלך אטלאן – שליט אטלנטיס |  |
| 2019 | Jungle Cry |  |  |
| 2021 | ליגת הצדק: גרסת סניידר | המלך אטלאן – שליט אטלנטיס |  |
פילמוגרפיה > טלוויזיה

| שנה | שם התוכנית | דמות | הערות |
| --- | --- | --- | --- |
| 2008 | טורצ'ווד | אלכס הופקינס | עונה 2, פרק 12 – " |
| 2010 | שושלת טיודור | ריצ'רד רופר | עונה 4, פרק 1 |
| 2012–2017 | סטלה | קארל מוריס |  |
| 2013 | שגרירים | מייק טרז'ר | 3 פרקים |
| 2014 | The Assets | ג'ים | עונה 1, פרקים 7–8 |
| 2015 | המלחמה של פויל | ג'יימס סטפורד | עונה 8, פרק 3 |
| 2015 | ריבר | ג'ורדי מרטון | פרק מס' 1.3 |
| 2016 | הינטרלנד | לואיס ג'ון | פרק מס' 3.2 |
| 2022 | בית הדרקון | בורמונד באראתאון | עונה 1, פרק 1 |
הערות שוליים

↑  Live, North Wales (2010-11-08). "Invictus actor from Anglesey is back home". North Wales Live (באנגלית). נבדק ב-2021-10-28.
↑  Harries, Robert (2018-01-31). "Hollywood actor nearly killed by speeding traffic outside Welsh home". WalesOnline (באנגלית). נבדק ב-2021-10-28.
↑  S4C (אורכב 26.09.2015 בארכיון Wayback Machine)
↑  Taylor, Robin (22 במרץ 2009). "Life on the set with Clint Eastwood, by Welsh actor". Wales Online. נבדק ב-26 באוגוסט 2012. {{cite web}}:  (עזרה)
↑  Williams, Kathryn. "Julian Lewis Jones Lands A Role in DC Comics Blockbuster Justice League". Wales Online. נבדק ב-14 באוקטובר 2017. {{cite news}}:  (עזרה)
↑  McNary, Dave (5 ביולי 2016). "Justice League Casts Invictus actor Julian Lewis Jones". Variety. נבדק ב-14 באוקטובר 2017. {{cite web}}:  (עזרה)
↑  Mithaiwala, Mansoor (22 באוקטובר 2017). "Julian Lewis Jones Reveals His Role In Justice League". ScreenRant. נבדק ב-23 באוקטובר 2017. {{cite web}}:  (עזרה)
↑  Gallagher, Simon (22 באוגוסט 2020). "Justice League Snyder Cut Trailer Breakdown: 30 Story Reveals & Secrets". Screen Rant. נבדק ב-1 בספטמבר 2020. {{cite web}}:  (עזרה)
↑  Julian Lewis Jones [@JulesLewisJones] (28 במאי 2020). "Feeling Good Today!!!I joined @YesCymru Now more than ever we need the Guts and Integrity to stand on our own feet…" (Tweet) – via Twitter. {{cite web}}:  (עזרה)
שמעון רוזובסקי

| --- | --- |

הרב שמעון רוזובסקי
 לידה:  1874 תרל"ד 
 נרצח:  1941 (בגיל 67 בערך) ה' בתשרי תש"ב 
 מקום פעילות:  איישישוק
 תקופת הפעילות:  ?–1941 
 השתייכות:  ליטאית, ציונית
 תחומי עיסוק:  רב עיר
 
 תפקידים נוספים:  ראש "ועד הפליטים" באיישישוק
 
הרב שמעון רוזובסקי (תרל"ד, 1874 - ה' בתשרי תש"ב, 1941) היה רבה האחרון של איישישוק, פעיל ציוני וראש "ועד הפליטים" בעירו. נספה בשואה.
ביוגרפיה

נולד בעיירה קאפולי, פלך מינסק שברוסיה הלבנה. למד בישיבת וולוז'ין ולאחר מכן בישיבת סלובודקה. לאחר נישואיו שימש כרבה של קאפולי, עיר מולדתו. בשנת 1919, עם כיבוש העיירה על ידי הבולשביקים, ברח מהמקום, מאחר שהיה ידוע כציוני נלהב.
לאחר פטירת רבה של איישישוק, הרב יוסף זונדל הוטנר, התמנה בנו הרב נפתלי מנחם הוטנר, אך בשנת 1922, בעקבות סכסוך עם ראש הקהל בעיירה, העמיד ראש הקהל מועמד נגדי - את הרב רוזובסקי. במשך זמן ניטש מאבק קשה בין תומכי שני הצדדים, כשרבנים מהעיירות הסמוכות באים לסייע לאחד מהצדדים. בסופו של דבר נקבעה פשרה לפיה ישמש הרב הוטנר כדיין וכמורה הוראה של הקהילה, והרב רוזובסקי ישמש כרב הרשמי בקהילה.
היה עסקן בתנועת המזרחי והשתתף בוועדות וכינוסים רבים מטעם התנועה. היה פעיל למען "הקרנות הלאומיות".
עמד בראש "ועד הפליטים" וסייע רבות לאלפי פליטים שעברו דרך עירו בראשית המלחמה והצילם מסכנת מוות מהמשטרה הקומוניסטית ומשטרת העזר הליטאית.
הרב רוזובסקי שימש ברבנות איישישוק עשרים שנה, עד מותו בשואה, יחד עם אלפי עירו, בה' בתשרי תש"ב.
מאמריו

מאמרים רבים פרי עטו פורסמו בעיתונות הציונית-דתית בפולין ובארץ ישראל. כמו כן פרסם מאמרים בחוברת "אונזער פאנד" שהוצאה על ידי "ועדת הקרן הקיימת" באיישישוק. הכין לדפוס ספר תורני בשם "שבט שמעון" אולם כתב היד אבד.
הערות שוליים

↑  משה שנפלד מספר בשם החזון איש כי מאז לא דרכה כף רגלו של החפץ חיים באיישישוק כדי שלא ייאלץ להיפגש עם הרב רוזובסקי, וכשפעם הוצרך לדבר בעניין הקמת מקווה בעיירה, המתין החפץ חיים להזדמנות שהרב רוזובסקי יסע לוילנא ורק אז הגיע לעיירה. דיון באמינות הסיפור הזה ראו כאן
| --- | --- |
בקרת זהויות :  NLI: 987010744616705171  VIAF: 29164295080008411452   WorldCat (עם VIAF): 29164295080008411452
חמישה ימים בנובמבר

| --- | --- |

 בימוי:  סדריק חימנז
 הופק בידי:  Hugo Sélignac 
 תסריט:  Olivier Demangel 
 עריכה:  Laure Gardette 
 שחקנים ראשיים:  ז'אן דוז'רדן
 מוזיקה:  גיום רוס 
 צילום:  ניקולה לואר 
 מדינה:  צרפת צרפת
 חברת הפקה:  Récifilms Chi-Fou-Mi Productions Umedia France 2 Cinema
 חברה מפיצה:  StudioCanal 
 הקרנת בכורה:  5 באוקטובר 2022
 משך הקרנה:  100 דק' 
 שפת הסרט:  צרפתית 
 סוגה:  סרט מתח, סרט משטרה, סרט דרמה 
 דף הסרט ב־IMDb
 
חמישה ימים בנובמבר (בצרפתית: Novembre) הוא סרט מותחן ופעולה צרפתי משנת 2022 שבוים על ידי סדריק חימנז (שביים בעבר את רחובות הפשע של מרסיי). בסרט מככבים ז'אן דוז'רדן, ג'רמי רנייה, מארין ואקט ואנאי דמוסטייה כחוקרים במשטרה הלאומית הצרפתית. הסרט הוקרן בישראל בפברואר 2023.
נובמבר 2015. סדרה חסרת תקדים של מתקפות טרור מתרחשת בלילה אחד בפריז. מנהלת הלוחמה בטרור של משטרת פריז, בניהולה של אלואיז ומפקד המשטרה הכללי פרד, נמצאת בלחץ גדול לאתר את המפגעים והמסייעים להם לפני שיתקיפו שוב. הסיפור האמיתי מאחורי אחד המצודים הגדולים והמקיפים ביותר שהתנהלו בהיסטוריה המודרנית.
תקציר עלילת הסרט

יום שישי, 13 בנובמבר בשעה 21:16 ברובע ה-10 וברובע ה-11 בפריז מתרחשים פיגועי ירי. לפחות שלושה פיצוצים שונים ושישה אירועי ירי מדווחים למשטרה המקומית, לצד טבח שמתרחש בתיאטרון בטאקלאן בעיר. מנהלת המלחמה בטרור של המשטרה הלאומית הצרפתית, בראשותו של פרד, מוצאת עצמה מנהלת חקירה סיזיפית ומצוד בקנה מידה נרחב ללכידת המחבלים, בחמשת הימים שלאחר מכן.
צוות השחקנים

ז'אן דוז'רדן – פרד, המפקד הכללי
סנדרין קיברלן – אלואיז, ראשת מנהלת המלחמה בטרור של המשטרה הלאומית בפריז
ג'רמי רנייה – מרקו
אנאי דמוסטייה – אינס
סופיאן חאמס – פואד
סטפן באק – ג’יבריל
לינה חודרי – סמיה
ויקטואר דו בואה – ז'וליה
הפקה

צילומי הסרט נערכו בשנת 2021, מ־17 במאי במשך 12 שבועות ונערכו באִיל-דֶה-פְרָאנְס, בבלגיה וביוון. חלק ניכר מהצילומים בצרפת נערכו בקרז'י שבחבל ואל ד׳אוז.
ביקורות

הסרט עורר את התעניינותם של מבקרי הקולנוע בצרפת בעת יציאתו לאקרנים, כשהוא מקבל ביקורות חיוביות לרוב.
חלק מהמבקרים שיבחו במיוחד את עבודתו וסגנונו של הבמאי. המבקר של לה פיגארו אמר על הבמאי שהוא "האמריקאי ביותר מבין הבמאים שלנו" ושהוא מוצא הקבלה לבין הסרט הזה לסרטה של קתרין ביגלו, ״כוננות עם שחר״.
פרנויד פארק

| --- | --- |

כרזת הסרט
 מבוסס על:  Paranoid Park 
 בימוי:  גאס ואן סנט
 הופק בידי:  צ'ארלס גילברט ניל קופ
 תסריט:  גסס ון סנט בלייק נלסון (ספר)
 עריכה:  גאס ואן סנט
 שחקנים ראשיים:  גייב נווינס ג'ייק מילר טיילור מומסן סקוט פטריק גרין לורן מקיני
 מוזיקה:  Ethan Rose 
 צילום:  כריסטופר דויל ריין קאת'י לי
 מדינה:  ארצות הברית
 חברת הפקה:  MK2 
 חברה מפיצה:  IFC Films
 שיטת הפצה:  וידאו על פי דרישה 
 הקרנת בכורה:  7 במרץ 2008
 משך הקרנה:  85 דקות
 שפת הסרט:  אנגלית
 סוגה:  סרט דרמה, סרט עצמאי, סרט מתח, סרט ספורט, סרט מבוסס יצירה ספרותית 
 מקום התרחשות:  פורטלנד 
 תקציב:  3 מיליון דולר
 הכנסות:  4.5 מיליון דולר
 הכנסות באתר מוג'ו:   paranoidpark
 פרסים:  פרס אינדפנדנט ספיריט
 www.paranoidpark.co.uk
 דף הסרט ב־IMDb
 
פרנויד פארק (באנגלית: Paranoid Park) הוא סרט קולנוע אמריקאי מסוג דרמה שיצא לאקרנים בשנת 2007. את הסרט ביים גאס ואן סנט והוא מבוסס על רומן בעל אותו שם מאת בלייק נלסון, יוצר שחי באורגון וכותב על הווי הצעירים. הסרט מתרחש בפורטלנד שבאורגון, ומציג באופן לא-ליניארי את קורותיו של נער סקייטר המחליט להעלות על הכתב מקרה מוות של איש ביטחון בו היה מעורב.
גאס ואן סנט כתב את התסריט לסרט במשך יומיים לאחר שהחליט להפוך את הספר לסרט. על מנת לגייס את צוות השחקנים הציב ואן סנט מודעות ברשת החברתית מייספייס ובו הזמין בני-נוער לאודישנים לתפקיד ראשי, וסקייטרים לתפקידי ניצבות. צילומי הסרט החלו באוקטובר 2005 והתבצעו במקומות שונים בפורטלנד ומסביב לה. הסצנות המתרחשות בסקייטפארק צולמו בברנסייד סקייטפארק אשר גם הוא, כמו בסרט, נבנה באופן לא חוקי על ידי סקייטרים.
הקרנת הבכורה של פרנויד פארק נערכה ב-21 במאי 2007 בפסטיבל קאן והסרט יצא בהפצה מוגבלת ב-7 במרץ 2008.הוא הכניס יותר מ-4.5 מיליון דולר, ותקציבו היה 3 מיליון. הסרט קיבל בעיקר ביקורות טובות ששיבחו את הסינמטוגרפיה והבימוי שלו, אחרים טענו כי הוא מסוגנן מדי ומתנהל בקצב איטי. פרנויד פארק זכה בפרס אינדפנדנט ספיריט ובפרס איגוד מבקרי הקולנוע בבוסטון, כמו כן בפרס מיוחד שהוענק לרגל 60 שנה לפסטיבל קאן.
"פרנויד פארק" לא הוקרן בבתי הקולנוע בישראל אלא בסינמטקים שונים. כמו כן הוא הוקרן בערוצי הסרטים של yes ובערוץ ה-VOD של HOT.